कमीशन के सदस्य के तौर सौमित्र राय कई महीने पहले से ही जलपाईगुड़ी, कूचबिहार व मालदा जिले में प्रशासनिक बैठक कर रहे हैं। इस क्रम में मंगलवार को जलपाईगुड़ी के शिशु सुरक्षा केंद्रों का निरीक्षण करने पहुंचे थे। इसके बाद जलपाईगुड़ी राष्ट्रीय उच्च बालिका विद्यालय के छात्राओं के साथ बैठकर मनोरंजन किया। इस दौरान छात्राओं ने अपनी सुरक्षा के लिए जुडो, कराटे का प्रशिक्षण दिलाने की मांग की। साथ ही यहां पेयजल में आयरन होने की शिकायत छात्रों ने की। अधिकारी ने जल्द से जल्द समस्या का हल करने का आश्वासन दिया है। सौमित्र मित्र ने कहा कि मुख्यमंत्री ममता बनर्जी के निर्देश पर ही वह स्कूलों का निरीक्षण कर समस्याओं को जानने का प्रयास कर रहे हैं। इसकी रिपोर्ट कोलकाता में जमा दी जाएगी।